סמ"ע על חושן משפט קסט


סעיף א

מי שיש לו בור עם מים מכונסים או מים חיים שקנאוהו מבעל הבית בסתם או שנפלה בחלקו שם והותנה ביניהן בשע' חלוק' שיהי' לו דרך בית חברו:

אלא ביום דמסתמא לא נתרצה לו לקום בלילה ממטתו ולפתוח לו:

וכל א' עושה מפתח כו'. פי' מסגרת וסוגר בו הדלת של הבור ובגמ' מפורש הטעם והוא דבעל הבור עושה המסגרת כדי שלא ישאבו ממנו מי שירצה בלי רשותו ובעל הבית עושה מסגרת משום חשד אשתו ור"ל אם יכנס שם אימת שירצה יזנה עם אשתו ולא יהיה נתפס כגנב על הכניסה כי יתנצל לומ' לשאוב מים נכנסתי משא"כ עתה שידע בעל הבור שלא יוכל לשאוב בלי מפתח דבעל הבית שיפתח בו מסגרתו ואם יכנס בשאר העתים יהי' נתפס כגנב ויורגש ערמתו ואף אם שלא יזנה עמה מ"מ העולם יחשדוהו בכך כ"כ הנ"י (ומ"מ אם יש לו חור שם דדרך לכנס שם בלילה יכנס שם) אבל משום חשד גניבת כליו מביתו לא היה צריך לעשות מסגרת דהא אשתו דבעל הבית היא שם תמיד ומשמרתן כן פירש"י:

סעיף ב

ולא להכניס לתוכה תגרים פי' הלוקחים ממני ירקות:

והחיצון זורע כו' ואף שהזריעה מעכב קצת ההליכה שלא יוכל לילך בטוב לגינתו מ"מ כיון דהוא באמצע שדהו יהיה לו הפסד גדול אם לא יזרעהו ומסתמא אדעתא דהכי דוקא נתן לו הדרך כדי שיהי' לו רשות לזרוע שם משא"כ כשהדרך הוא מן הצד דאין לו הפסד כ"כ ומסתמא נתן לו להליכה לבדה ואין לו לזרעה ומ"ה מסיים בזה הטור ז"ל ושניהן ?"אינן יכולין לזרוע וכן הוא שם במשנה ופירש"י ונ"י ובכל הפוסקים וגם הרמב"ם לספ"ו דשכנים מסיים וכתב בזה ז"ל וכל א' יש לו לעכב על חבירו בזריעת הדרך שנתן לו מן הצד עכ"ל ומה שנדפס בש"ע ושניהן רשאין כו' הוא ט"ס וצריך להגיה תיב' ?"אינם רשאים וכן הוא בדפוס הש"ע הישנים וק"ל: